Når kvinder bliver voldtaget, så er der ikke belæg for at sige, at det skyldes deres påklædning.

Det slår Anja Hareskov Jensen, der er ledende psykolog ved Center for voldtægtsofre, fast.

Læs også: Chat førte til voldtægt af pige flere gange

Hun har snakket med DR, hvor hun forklarer, at der ikke er meget, der tyder på, at kvinders påklædning kan resultere i voldtægt.

- Overfaldsvoldtægter udgør mindre end 20 procent af alle voldtægter, og der er ikke noget, der peger på, at tøjet spiller en rolle. Medmindre, der er mange voldtægtsmænd, der tænder på dynejakker.

Voldtægt handler også om magt

Hun forklarer, at for voldtægtsforbrydere handler overfaldet også om andre ting end sex.

Der kommer et element af magt ind over, og voldtægtsmanden har svært ved at sætte sig i offerets sted.

Læs også: Her er dørmanden Jans opsigtsvækkende budskab mod voldtægt

Hun mener, der mangler fokus på at lære mænd, hvad seksuel samkvem er.

Center for Voldtægtsofre ligger i Aarhus og har en hjælpelinje, som man kan ringe til, hvis man har brug for støtte.

Følg Dagens Politirapport for flere lignende artikler: